钦定古今图书集成/明伦汇编/氏族典/第291卷 > 唐寅
## 钦定古今图书集成/明伦汇编/氏族典/第291卷 > 唐寅

按《明外史唐寅传》：“寅字伯虎，一字子畏，吴县人。性颖
利，与里狂生张灵纵酒，不事诸生业。祝允明规之，乃
闭户浃岁。举弘治十一年乡试第一，座主梁储奇其
文，还朝示学士程敏政，敏政亦奇之。未几，敏政总裁
会试，江阴富人徐经贿其家僮，得试题。事露，寅友人
都穆构其事，言者劾敏政，语连寅，下诏狱，谪为吏。寅”
耻不就，归家益放浪，家无担石客，座尝满自署其章
曰：“江南第一风流才子。”年五十四而卒。